
Parlamentul României

Camera Deputaţilor

Nr.32/399/2006
RAPORT

asupra proiectului de Lege pentru ratificarea Acordului între Guvernul României şi Guvernul Republicii Azerbaidjan privind cooperarea în domeniul tehnico-militar, semnat la Baku la 14 martie 2006
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Azerbaidjan privind cooperarea în domeniul tehnico-militar, semnat la Baku la 14 martie 2006, trimis cu adresa nr. PL.x. 522 din 7 iunie 2006 şi înregistrat sub nr.32/399 din                             8 iunie 2006.
Consiliul Legislativ, cu nr. 758/29.05.2006, a avizat favorabil acest proiect de lege.
Comisia pentru politică externă, cu nr. 33/PL.X. 522 din 13 iunie a.c., a avizat favorabil acest proiect de lege. 

Acordul supus ratificării contribuie la constituirea cadrului juridic bilateral româno-azer, cu privire la cooperarea în domeniul tehnico–militar, furnizarea de echipamente militare şi tehnică de luptă, precum şi protecţia informaţiilor clasificate. 
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbaterea proiectului de lege au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul secretar de stat Marius Bălu şi doamna col. Sofia Balaban, consilier juridic, reprezentanţi din partea Ministerului Apărării Naţionale.
4. La lucrări au fost prezenţi 21 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.
5. Potrivit prevederilor art. 75 din Constituţia României, republicată, şi ale            art. 92 alin. (8) pct.1 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, în şedinţa din 20 iunie 2006, Comisia propune Plenului Camerei Deputaţilor adoptarea acestui proiect de lege, în forma prezentată. 
Preşedinte,

Mihai Stănişoară 
Red.consultant. Rus Roxana 

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Azerbaidjan privind cooperarea în domeniul tehnico-militar, semnat la Baku la 14 martie 2006, trimis cu adresa nr. PL.x. 522 din 7 iunie 2006 şi înregistrat sub nr.32/399 din                    8 iunie 2006.

În raport de obiectul şi conţinutul său, proiectul de lege face parte din categoria legilor ordinare.
Preşedinte,

Mihai Stănişoară

